CELEX: 32021D1999
Language: lv
Date: 2021-11-15 00:00:00
Title: Komisijas Īstenošanas lēmums (ES) 2021/1999 (2021. gada 15. novembris), ar ko attiecībā uz atļaujas turētāju un tā pārstāvi Savienībā saistībā ar tādu produktu laišanu tirgū, kuri satur ģenētiski modificētas sojas pupas FG72, sastāv vai ir ražoti no tām, groza Īstenošanas lēmumu (ES) 2016/1215 (izziņots ar dokumenta numuru C(2021) 8000) (Autentisks ir tikai teksts franču un nīderlandiešu valodā) (Dokuments attiecas uz EEZ)

17.11.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 408/6
               
            
         KOMISIJAS ĪSTENOŠANAS LĒMUMS (ES) 2021/1999
         (2021. gada 15. novembris),
         ar ko attiecībā uz atļaujas turētāju un tā pārstāvi Savienībā saistībā ar tādu produktu laišanu tirgū, kuri satur ģenētiski modificētas sojas pupas FG72, sastāv vai ir ražoti no tām, groza Īstenošanas lēmumu (ES) 2016/1215
         
            
               (izziņots ar dokumenta numuru C(2021) 8000)
            
         
         (Autentisks ir tikai teksts franču un nīderlandiešu valodā)
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (EK) Nr. 1829/2003 (2003. gada 22. septembris) par ģenētiski modificētu pārtiku un barību (1) un jo īpaši tās 9. panta 2. punktu un 21. panta 2. punktu,
         tā kā:
         
                     (1)
                  
                  
                     Amerikas Savienotajās Valstīs bāzētais uzņēmums BASF Agricultural Solutions Seeds US LLC saskaņā ar Komisijas Īstenošanas lēmumu (ES) 2016/1215 (2) ir atļaujas turētājs saistībā ar tādu produktu laišanu tirgū, kuri satur ģenētiski modificētas sojas pupas FG72, sastāv vai ir ražoti no tām. Uzņēmumu BASF Agricultural Solutions Seeds US LLC Savienībā pārstāv Vācijā bāzētais BASF SE. Uzņēmuma BASF SE filiāle ir Beļģijā bāzētais BASF Belgium Coordination Center CommV.
                  
               
                     (2)
                  
                  
                     Ar 2021. gada 26. aprīļa vēstuli BASF Belgium Coordination Center CommV ir informējis Komisiju, ka uzņēmums BASF Agricultural Solutions Seeds US LLC no 2020. gada 2. jūnija savas tiesības un pienākumus saistībā ar atļauju laist tirgū sojas pupas FG72 nodevis Šveicē bāzētajam uzņēmumam Syngenta Crop Protection AG, kuru Savienībā pārstāv Beļģijā bāzētais Syngenta Crop Protection NV/SA.
                  
               
                     (3)
                  
                  
                     Ar 2021. gada 27. aprīļa vēstuli Syngenta Crop Protection NV/SA ir Komisiju informējis par to, ka uzņēmums Syngenta Crop Protection AG minētajai nodošanai piekritis.
                  
               
                     (4)
                  
                  
                     Prasītās izmaiņas ir tikai administratīvas, tāpēc no jauna novērtēt attiecīgos produktus nav vajadzīgs.
                  
               
                     (5)
                  
                  
                     Tāpēc Īstenošanas lēmums (ES) 2016/1215 būtu attiecīgi jāgroza.
                  
               
                     (6)
                  
                  
                     Šajā lēmumā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO LĒMUMU.
         
            1. pants
            Grozījumi Īstenošanas lēmumā (ES) 2016/1215
            Īstenošanas lēmumu (ES) 2016/1215 groza šādi:
            
                        1)
                     
                     
                        lēmuma 6. pantu aizstāj ar šādu:
                        
                           “6. pants
                           Atļaujas turētājs
                           Atļaujas turētājs ir uzņēmums Syngenta Crop Protection AG (Šveice), ko Savienībā pārstāv Syngenta Crop Protection NV/SA (Beļģija).”;
                        
                     
                  
                        2)
                     
                     
                        lēmuma 8. pantu aizstāj ar šādu:
                        
                           “8. pants
                           Adresāts
                           Šis lēmums ir adresēts uzņēmumam Syngenta Crop Protection AG, Rosentalstrasse 67, CH 4058 Basel, Šveice, kuru Savienībā pārstāv Syngenta Crop Protection NV/SA, Avenue Louise, 489, 1050 Brussels, Beļģija.”;
                        
                     
                  
                        3)
                     
                     
                        pielikuma a) punktu aizstāj ar šādu:
                        
                                    “a)
                                 
                                 
                                    
                                       Pieteikuma iesniedzējs un atļaujas turētājs
                                    
                                    
                                                Nosaukums: Syngenta Crop Protection AG
                                                
                                             
                                          
                                                Adrese: Rosentalstrasse 67, CH-4058 Basel, Šveice
                                             
                                          
                                                Pārstāvis Savienībā: Syngenta Crop Protection NV/SA, Avenue Louise 489, 1050 Brussels, Beļģija.”
                                             
                                          
                              
                  
         
            2. pants
            Adresāts
            Šis lēmums ir adresēts uzņēmumam Syngenta Crop Protection AG, Rosentalstrasse 67, CH-4058 Basel, Šveice, kuru Savienībā pārstāv Syngenta Crop Protection NV/SA, Avenue Louise, 489, 1050 Brussels, Beļģija.
         
         
            Briselē, 2021. gada 15. novembrī
            
               
                  Komisijas vārdā –
               
               
                  Komisijas locekle
               
               Stella KYRIAKIDES
            
         
         
            (1)  OV L 268, 18.10.2003., 1. lpp.
         
         
            (2)  Komisijas Īstenošanas lēmums (ES) 2016/1215 (2016. gada 22. jūlijs), ar ko atbilstoši Eiropas Parlamenta un Padomes Regulai (EK) Nr. 1829/2003 atļauj laist tirgū produktus, kas satur ģenētiski modificētas sojas pupas FG72 (MST-FGØ72-2), sastāv vai ir ražoti no tām (OV L 199, 26.7.2016., 16. lpp.).